വധശ്രമകേസില് മൊഴിമാറ്റിയ പ്രാദേശിക നേതാവിനെ പുറത്താക്കി സിപിഐഎം ആലപ്പുഴ: വധശ്രമക്കേസില് കോടതിയില് മൊഴി മാറ്റിയ പ്രാദേശിക നേതാവിനെ സിപിഎം പുറത്താക്കി. ഡിവൈഎഫ്ഐ കറ്റാനം മേഖലാ സെക്രട്ടറിയും സിപിഎം ബ്രാഞ്ച് സെക്രട്ടറിയുമായിരുന്ന എസ് സുജിത്തിനെതിരെയാണ് സിപിഎം നടപടിയെടുത്തത്. സിപിഎം പ്രവര്ത്തകനായ സുജിത്തിനെ ആര്എസ്എസ് പ്രവര്ത്തകര് കുത്തി കൊലപ്പെടുത്താന് ശ്രമിച്ചുവെന്നാണ് കേസ്. പ്രതികളായ ആര്എസ്എസ് പ്രവര്ത്തകര്ക്ക് അനുകൂലമായി സുജിത് തന്നെ കോടതിയില് മൊഴി മാറ്റി നല്കുകയായിരുന്നു. വിചാരണയ്ക്കിടെയാണ് പ്രതികള്ക്ക് അനുകൂലമായി സുജിത് മൊഴി മാറ്റിയത്. കേസ് ഒത്തു തീര്ക്കുന്നതില് പാര്ട്ടിക്കുള്ളിലും പുറത്തും വിവാദം ശക്തമായതോടെയാണ് നടപടിയെടുത്തത്. സംഭവത്തെക്കുറിച്ച് അന്വേഷിക്കാന് കീഴ് ഘടകത്തിന് ജില്ലാ സെക്രട്ടറി നിര്ദേശം നല്കിയിട്ടുണ്ട്.